Dr. Albert Strever van die Universteit Stellenbosch sê sentrums van innovasie waar koppe bymekaar gesit word om met planne vir moderne wynverbouing vorendag te kom, kan vir opwindende geleenthede sorg.
Neno oorkom sy vrese met die hulp van Kami en Moshe.
Saterdagaand speel Jacques Arendt musiek van Charlie Pride, Vangie Coker, Tommy Oliver, Jason Bradley, Mac Davis, Die Campbells, Dennis East, Clive Bruce, Joanna Field, Bobby Bare en vele meer.
In Taalnavrae word gepraat oor van dit en hiervan, en ook oor weerwaak en weerwaarskuwing.
Het jy geweet ‘n kameelperd kan in alle rigtings skop, kragtig genoeg om Oom Leeu dood te skop of selfs te onthoof as hy regtig wil? Hoe eet ‘n kameelperd dorings sonder dat sy tong iets oorkom? Studies het getoon dat van die 200 000 rooivalke wat bering is sedert 1948, is net 3 ringe teruggekry. En van Dave se 550 rooivalke wat bering is, is een teruggekry. Sal ‘n wyfie van Moskou na Suid-Afrika vlieg, verlief raak op ‘n mannetjie van Madrid en saam met hom Spanje toe vlieg? Savel Daniels en Dave Pepler beantwoord die vrae.
Johan van Lill praat met twee onderwyskundiges oor die rol wat tegnologie kan speel om leer te ondersteun. Deesdae lees mens al hoe meer dat tegnologie nie die klaskamer moet oorheers nie, maar onderwys sal ook soveel armer wees as dit weggelaat word.
Die week praat Olivia Sambo met Omelia Hartzenberg van die Pensioenfonds vir Staatsamptenare oor die veranderinge in die Egskeidingsreël. Sy verduidelik die implikasies vir jou as lid, en doen ‘n beroep op lede om op hoogte te bly van veranderinge in die wetgewing. Sy deel ook belangrike inligting oor die dokumentasie en die eisproses.
Fanie du Toit gesels oor ‘n baie belangrike aspek: Die regte van kinders met gestremdhede en hoe die wette in skole toegepas of nie toegepas word nie. Die toepassing van die regte het blywende nagevolge positief en soms negatief vir die ontwikkeling van kinders met gestremdhede en Jacqui January gesels met ‘n jong gestremde man wat vertel van ondersteuning en goeie nuwejaarswense gee aan persone met gestremdhede.
Trieks en Wikkel leer by die bosvoëls.
As jy in die veld loop en jy sien ‘n besondere klip of rots, hoe sal jy weet of dit ‘n meteoriet is of nie? In vanaand se aflewering van Sterre en Planete is daar meer inligting. Die span praat ook oor ‘n lig-aangedrewe seil wat in die ruimte gebruik kan word. Ruimtewetenskaplikes is steeds besig om aan planne te dink om ruimte-rommel te beveg en ESA gaan ‘n tuig opstuur om te eksperimenteer met hoe die rommel gevang kan word.
Luister na overtures, arias en duette uit Nabucco, Don Carlos en La Traviata van Verdi, asook na betowerende musiek uit Faust, Die Towefluit en Don Giovanni. Van die sangers wat gehoor kan word, is Rolando Villazon, Dietrich Fischer-Dieskau, Anna Netrebko, Dmitri Hvorostovsky, Bryn Terfel en Cecilia Bartoli.